NaiveNeuron/SloPal huggingface dataset:
Ferenčák, Ján, poslanec NR SR (2023-01-24):
Vox populi, vox Dei – hlas ľudu, hlas Boží, už v 8. stor. p. n. l. starogrécky autor Hésiodos to vyhlásil. Žiaľ, súčasná vládna koalícia povýšila tento výrok na vox politikus, vox Dei – hlas politika, hlas Boží. Ľudí ste potrebovali len pred voľbami, kde ste im nasľúbili, nasľubovali hory-doly v svojich predvolebných programoch, z ktorých sa stali trhacie kalendáre. Dnes negujete všetko, čo ste v týchto predvolebných programoch mali. A potom, ako zvykom, obrátili ste sa im kompletne chrbtom, a nielen ľuďom, ale aj celej krajine. Ale nie rečami, ale skutkami, pretože rečami ste stále plnili svoje volebné programy, ktoré sa ďalekosiahle odtrhali od reality. A vrchol všetkého je, že ste si, za každú cenu teraz snažíte sa meniť aj zákony tak, aby ste sa udržali pri moci, aby ste si udržali pre seba a pre svojich prívržencov svoje teplé miestečká, dobre platené, pretože si dobre uvedomujete, že ten čas sa kráti a keď prídu voľby, tak tieto miesta jednoducho mať nebudete. Bojíte sa volieb, bojíte sa ľudí, bojíte sa rozhodnutia ľudí. O tom je referendum, pretože referendum je rozhodnutie ľudí, a to je veľký strach terajšej súčasnej koalície. A bojíte sa volieb v regiónoch, pretože ľudia tým, že poznajú týchto politikov, vedia presne, komu dať svoj hlas, a nevolia len strany. A toto si chcete ešte zabetónovať v ústave, pretože sa bojíte, čo keď sa táto moc presunie medzi ľudí do regiónov, ktoré by mali voliť svojich zástupcov, a to je pre vás také niečo, ako čert sa bojí kríža. Ale možno také zamyslenie, čo je zlé alebo čo chýba a prečo táto vládna koalícia chce ostať do septembra vládnuť, pretože mne stále uniká základná myšlienka, čo ide dobré spraviť pre túto krajinu, čo ide dobré spraviť pre ľudí. Prečo všetci máme teda súhlasiť, áno, zostaňte, urobte to ešte? Pretože dodnes to nikto nepovedal. Okrem nejakej svojej zotrvač... (Prerušenie vystúpenia časomerom.)
Kollár, Boris, predseda NR SR (2021-06-16):
S ďalšou faktickou poznámkou vystúpi pán poslanec Šefčík. Nech sa páči, pán poslanec, máte slovo.
P. Paška, predseda NR SR: (2007-06-26):
(Hlasovanie.) 138 prítomných, 106 za, 3 proti, 28 sa zdržalo, 1 nehlasoval. Konštatujem, že sme postúpili návrh zákona do tretieho čítania . Otváram rozpravu v treťom čítaní. Pýtam sa, či sa chce niekto prihlásiť. Nie. Uzatváram rozpravu a budeme hlasovať o zákone ako o celku.
P. Hrušovský, predseda NR SR: (2004-12-02):
(Hlasovanie.) 136 prítomných, 133 za, 1 proti, 2 sa zdržali. Národná rada schválila body zo spoločnej správy. Prosím ďalší návrh. M. Majdová, poslankyňa: Teraz budeme hlasovať... (Veľký ruch v sále.)
Bugár, Béla, podpredseda NR SR (2018-12-05):
Pani poslankyňa Bašistová.
P. Paška, predseda NR SR: (2007-09-19):
Otváram rozpravu. Písomnú prihlášku nemám do rozpravy. Ústne do rozpravy sa hlási pán poslanec Miklós a, samozrejme, pán spravodajca ako prvý. Končím možnosť prihlásiť sa do rozpravy. Nech sa páči, pán spravodajca.
Pellegrini, Peter, predseda NR SR (2015-06-24):
Vypnite, prosím vás, mikrofón pánovi poslancovi Hlinovi! Pán poslanec Poliačik. (Reakcia poslanca Hlinu.) Keď budete zneužívať rokovací poriadok, vždy vám budem vypínať mikrofón. Pán poslanec Poliačik, procedurálny návrh alebo informáciu. (Potlesk a reakcia poslanca Galka.) Samozrejme, pán poslanec Poliačik dostane plný čas. Nech sa páči.
Pčolinský, Peter, podpredseda NR SR (2023-06-22):
Ďakujem, otváram rozpravu. Písomne nikto, pýtam sa, či sa chce niekto ústne prihlásiť. Nie, vyhlasujem rozpravu za skončenú. Záverečné slovo nie. Hlasovanie?
Grendel, Gábor, podpredseda NR SR (2023-06-21):
Teraz vystúpi v rozprave ako posledný ústne prihlásený rečník pán poslanec Marián Viskupič.
Vaľová, Jana, poslankyňa NR SR (2020-11-04):
Ďakujem veľmi pekne. Dovoľte mi, aby som uviedla novelu Zákonníka práce č. 311/2001 Z. z. v znení neskorších predpisov, novelu. A cieľom tohto návrhu je podporiť darovanie krvi ako úkon vo všeobecnom záujme, prejavu vzájomnej pomoci a o spolupatričnosti, podporiť ochranu zdravia darcov a zjednotiť prax pri poskytovaní pracovného voľna pre darcov krvi. Od právnej úpravy, podľa platnej právnej úpravy Zákonníka práce, zamestnávateľ poskytne zamestnancovi pracovné voľno s náhradou mzdy v sume jeho priemerného zárobku na účasť na darovaní krvi a aferézy a darovaní ďalších biologických materiálov. Pracovné voľno však patrí na nevyhnutne potrebný čas, a to na čas cesty na odber a späť a za čas na zotavenie po odbere. Od právnej úpravy, alebo takáto právna úprava je od roku 2003, ktorú zmenil ešte bývalý minister Ľudovít Kaník, kto... kde prax ukázala, že táto právna úprava nie je správna a nie je jednoznačná a zamestnávatelia pri poskytovaní pracovného voľna k darcom krvi postupujú rozdielne, počet darcov krvi nie je dostatočný, v dôsledku čoho sa dlhodobo opakuje situácia, že Národná transfúzna stanica a služba musí vyzývať obyvateľov na darovanie krvi, čo môžme nájsť aj na rôznych stránkach alebo aj často vídavame v spravodajských reláciách rôznych televízií. Ale o tom sa vrátim v rozprave. Nepriaznivú situáciu v darcovstve krvi si uvedomujú aj tzv. poisťovne, zdravotné poisťovne, ako i zamestnávatelia, ale aj samostatné orgány, napr. vyššie územné celky, ktoré sa snažia rôznymi benefitmi pre darcov krvi motivovať poistencov a zamestnancov k darovaniu krvi, ako napríklad možno uviesť informácie verejne dostupné na stránkach zdravotníckych poisťovní, ako aj na stránkach zamestnávateľov, vyšších územných celkov a podobne. Aj pod vplyvom epidémie koronavírusu, ako aj z dôvodu potreby prehodnotenia zákonnej úpravy poskytovanie pracovného voľna pre darcov krvi, ktorá sa ukázala ako jednoznačne a ktorá zabezpečuje nerovnaký postup zamestnávateľov pre všetkých darcov krvi pri poskytovaní darcovského voľna a zároveň za účelom podpory darcovstva krvi a ochrany zdravia. Viac poviem v rozprave, pretože už dnes existujú kolektívne zmluvy vyššieho stupňa, ktorý presne túto úpravu, ktorú my sme dneska navrhli v tomto zákone alebo v novele tejto zákona, upravujú, a ktorí ju už majú v svojich kolektívnych zmluvách vyššieho stupňa, preto považujeme za veľmi dôležité úpravu tejto novely a túto novelu navrhujeme upraviť v znení miesto „na potrebný čas z práce a domov“ za „nevyhnutne potrebný čas podľa predchádzajúcej vety sa považuje pracovný deň, v ktorom sa uskutočnil odber“. Viac o tejto novele poviem v rozprave, je to naozaj nepolitická novela, myslím si, že by ju mohol podporiť parlament, a teda by som aj poprosila naprieč politickým spektrom, a aby sme si všetci poslanci uvedomili, že ľudia, ktorí darujú krv, dneska nemajú ani základný benefit, a to jest možnosť zotavenia pri darovaní krvi, a títo ľudia nám všetkým a možno aj v tejto ťažkej dobe práve zachraňujú život. Ďakujem.
Pellegrini, Peter, podpredseda NR SR (2020-07-24):
Ďakujem veľmi pekne, pán podpredseda. Pán minister, ja viem, že už je viac hodín, ale ešte nejakú bdelosť by sme všetci mali mať a ja som si nebol istý, že či ste si uvedomili, že my už nie sme vláda a dnes sa neodvoláva ani moja, ani predchádzajúca vláda. Dnes hovoríme o vašom premiérovi a o vašej vláde, ale vaše vystúpenie je ako niečo, čo ako keď ste mali pred voľbami možno pripravené, keď ste potrebovali odvolávať niektorého z našich ministrov, pretože ste sa ale naozaj ani ničím nedotkli svojho pána premiéra. Ja neviem, kde je pravda? Poslanec Pročko hovorí, že mu to hovoril už dávno, kolegyňa z horného radu, ešte keď som tu bol na úvod schôdze, povedala, že už od roku 2012 sa vie, že je tam nejaký problém, to je (povedané so smiechom) zaujímavé, že všetci to vedia, len váš pán premiér nič. Povedali ste, že máme si porozprávať a môžme to ukončiť. No tak veď nás neblokujte. Ja viem, že asi si teraz niekde robí vzadu čiarky pán premiér, že ktorý minister zaňho zabojuje a ktorý nie a podľa toho sa bude k nemu chovať, a vidím, že si plníte úlohu veľmi zodpovedne, ale neviem, či toto je cesta. No a už keď z neho začínate, pán minister, robiť Matku Terezu, tak to už je naozaj vrchol. Ja chápem, že minister zdravotníctva vyhlásil, že náš pán premiér je v Božích rukách a Boh s ním narába. (Smiech v sále.) Aj sa zaňho pomodlím vždy, keď naňho pomyslím. Ale prepáčte, aby sme ho teraz obdivovali za to, že si robí svoju robotu ako-tak, a popritom porušuje zákony, no tak to už je najväčší vrchol. Chúďatko jedno zodraté, nestíha si ani dom skolaudovať. No toto je úplná logika, ktorú som ešte nevidel. A na vašu otázku, že prečo po sto dňoch a niečo odvolávame, že to v histórii ešte nebolo. Pretože Slovenská republika ešte v histórii nemala takého neschopného a amatérskeho premiéra, ako má dnes. (Potlesk.)
Bugár, Béla, podpredseda NR SR (2019-09-18):
Vyhlasujem rozpravu o tomto bode... (Reakcia z pléna.) V rozprave? Pán Bublavý, chcete reagovať? Nech sa páči.
Števulová, Zuzana, poslankyňa NR SR (2023-11-14):
Pán poslanec Richter, vy ste mali možnosť vystúpiť po mojej kolegyni Lucii Plavákovej a ako jediný z koalície sa venovať programovému vyhláseniu vlády. Naďalej sme však nepočuli žiadnu odpoveď na viaceré otázky, ktoré tu už aj Lucia položila a ktoré sa týkajú práve rovnosti žien. Vy ste viackrát zdôraznili úlohu ženy, matky, to, ako sa obetujeme pre materstvo. Ale nás by naozaj zaujímalo, aké konkrétne opatrenia táto vláda pripravuje pre vyrovnanie platových rozdielov žien a mužov na pracovnom trhu, na odstránenie dôchodkovej nespravodlivosti alebo boj proti rodovo podmienenému násiliu. Tieto opatrenia nám v programovom vyhlásení zúfalo chýbajú. Tak isto ste sa venovali téme nezamestnanosti a dlhodobo nezamestnaných. V tejto súvislosti mňa celkom vyrušuje, že v programovom vyhlásení vlády sa venujete téme zamestnávania Rómov a Rómiek z pohľadu toho, že si chcete všímať ich motiváciu pracovať namiesto toho, aby sme si všímali skôr motiváciu majority týchto ľudí na pracovnom trhu a vo vzdelávaní diskriminovať a nevidela som tam žiadne opatrenia, ktoré by nám pomohli toto odstrániť. A tak isto, pokiaľ ide o tému zamestnávania cudzincov, tak ste si asi zabudli všimnúť, že už aj Konfederácia odborových zväzov zdôrazňuje, že tá potreba zamestnávať cudzincov na našom pracovnom trhu je urgentná, veľká a našimi dlhodobo nezamestnanými sa to nevyrieši, nakoniec aj u vás v PVV sú opatrenia na lákanie talentov zo zahraničia, ktoré sú podľa môjho názoru dosť nedostatočné, ale budiš. Takže by som prijala, ak by ste sa tejto téme venovali zodpovednejšie. Ďakujem.
Grendel, Gábor, podpredseda NR SR (2021-03-30):
Ďakujem, pán minister. Dávam slovo spoločnej spravodajkyne, predsedníčke výboru pre zdravotníctvo pani poslankyni Jane Bittó Cigánikovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
B. Bugár, podpredseda NR SR: (2004-11-30):
K. Mitrík, poslanec: Vážený pán podpredseda, kolegyne, kolegovia, nechcem zdržiavať, ale dnes sme dostali, neviem či vy, ale ja som na internete našiel list Odborového zväzu hasičov a nechcem ho čítať celý, len vám prečítam odsek, aké je stanovisko Odborového zväzu hasičov k tomuto skrátenému legislatívnemu konaniu: „Chcem vyjadriť presvedčenie, že Vám nie je ľahostajné, či u príslušníkov Hasičského a záchranného zboru, ktorí 365 dní v roku nepretržite slúžia všetkým obyvateľom Slovenska (požiare, dopravné nehody, priemyselné havárie, živelné pohromy alebo aj teroristické hrozby a iné), dôjde k zvýšeniu ich finančného hodnotenia za výkon služby v tomto náročnom a rizikovom povolaní a aspoň o krôčik sa priblížia k svojim kolegom z vyspelých štátov Európskej únie. Verím, že budete hlasovať za prerokovanie návrhu zákona v skrátenom legislatívnom konaní a podporíte aj samotný návrh novely zákona.“ Toto je želanie a žiadosť na nás Odborového zväzu hasičov, podpísaného Danielom Petrovičom vlastnou rukou, prezidentom Odborového zväzu hasičov.
Hrnčiar, Andrej, podpredseda NR SR (2018-05-17):
Otázka č. 2, pán poslanec Martin Poliačik sa pýta ministerky školstva, vedy, výskumu a športu Slovenskej republiky Martiny Lubyovej: „Pani ministerka, akým spôsobom sa chcete postaviť k tomu, ak budú náklady na duálne vzdelávanie narastať po roku 2021, a prečo si myslíte, že je vami navrhnutý model dlhodobo udržateľný?“ Keďže minulý týždeň pani ministerka zastupovala pána ministra dopravy, takže on je to teraz vráti, nech sa páči.
Laurenčík, Milan, podpredseda NR SR (2022-06-21):
Na faktické poznámky bude reagovať pán poslanec Tomáš Lehotský. Nech sa páči.
Viskupič, Jozef, poslanec NR SR (2015-05-26):
Ja mám sto chutí si požičať už pamätný výrok pána poslanca Čaploviča na adresu svojich kolegov pri kazítkovom zákone, kde sa pýtal, že čo sa stane, ak tisíc právnikov v Amerike zviažu reťazou a hodia ich na dno Tichého oceánu. A tá odpoveď je, že konečne sa začne Amerike dariť. Ja len teraz prvýkrát tu počúvam za celý čas, čo tu sedím, že tu máme druhé čítanie k zákonu, a jeden právnik viac-menej korektne a druhý právnik sa vyjadruje k tomu, že my od neho, nedajbože, chceme, aby predložil pozmeňujúci návrh alebo v druhom čítaní povedal, čo sa s tým zákonom dá urobiť. A, nedajbože, ešte je zodpovedný aj predkladateľ za jeho interpretáciu názoru na predloženú právnu normu. Pre boha živého, sme v druhom čítaní, nie v prvom, o filozofii zákona a jeho nastavení sme sa bavili v tom prvom. Mohol vtedy ktokoľvek vystúpiť. Teraz je jednoznačné dať procedurálny návrh o stiahnutí, na dopracovanie návrhu, alebo predložiť predmetný pozmeňujúci návrh, ktorý by danú normu postavil do toho svetla tak, ako to kritik vyžaduje. Čiže o čom sa tu, pán Martvoň, bavíme? Aj pán Jarjabek, aj pán Susko majú aspoň vecný moment toho, čo by sa s tým dalo urobiť. Ale vám, pán Martvoň, teraz naozaj skutočne nerozumiem. Máte predložiť pozmeňujúci návrh tak, ako my to predkladáme pri každom jednom druhom čítaní vašich vládnych návrhov, a nikto vám to nevyčíta, že vaše zákony sa snažíme opraviť a máme na triku aj veľa schválených pozmeňujúcich návrhov, aj keď boli z dielne opozície, lebo vylepšujú zákony.
Kramplová, Dagmar, poslankyňa NR SR (2024-02-13):
Ďakujem pekne. Pani poslankyňa Jaurová položila vo svojom vystúpení niekoľko otázok, napr. na základe čoho poslanci predložili tieto zákony, čo podľa nej oslabuje demokratický proces legislatívneho procesu. Tak ako, pani poslankyňa Jaurová, poslanci Progresívneho Slovenska nevedeli, že ak chcú odvolať člena vlády, potrebujú 28 podpi... 30 podpisov a nie 28, takisto by si mala naštudovať Ústavu Slovenskej republiky čl. 87 ods. 1, ktorý hovorí: „Návrh zákona môžu podať výbory Národnej rady Slovenskej republiky, poslanci a vláda Slovenskej republiky.“ Ale pre Progresívne Slovensko zjavne Ústava Slovenskej republiky nič nehovorí. Ďalej sa pýtala na dôvod predloženia tohto zákona a zvýšenia počtu členov dozornej rady. Veľmi dobre poslankyňa Jaurová pochopila, že je našou snahou zvýšená kontrola verejných zdrojov a ich hospodárne využívanie. Pridelenie finančných prostriedkov z verejných zdrojov napr. na totálne stratový film nepovažujeme za hospodárne a efektívne využívanie prostriedkov fondu, práve naopak, myslím, že tých dvoch členov dozornej rady hravo zaplatíme z ušetrených prostriedkov a ešte nám zostane aj na podporu zmysluplných projektov. No a považujeme za dôležité rozbitie spriaznených väzieb a prideľovanie prostriedkov vôbec nie transparentným spôsobom. Ďakujem.
Mihalik, Marcel, poslanec NR SR (2021-11-05):
Ďakujem, pán predsedajúci. Kolega Karahuta, presne, ako si povedal, nikto nie je proti ochrane prírody, na tom sa určite zhodneme. Škoda, že táto téma sa spolitizovala a nie v tej odbornej rovine, ale osobne si myslím, že presne tak, ako to schválime, tak ten obyčajný človek niekde pod Roháčmi alebo pod Tatrami sa bude musieť s tým zmieriť a bude to musieť akceptovať. V tomto parlamente je určite odborníkov, ktorí by vedeli dať zmysluplný plán obnovy národných parkov. Nikdy nebude schválený zákon, ktorý by vyhovoval všetkým ľuďom, hej, to určite vieme. Preto je určitý kompromis v týchto veciach. Takže osobne si myslím, že tento návrh, ktorý je, súčasný návrh, je dobrý a pokiaľ ho schválime, bude to vždy lepšie, ako súčasný stav. Ďakujem.
P. Hrušovský, predseda NR SR: (2004-03-02):
Ako prvý vystúpi pán poslanec Čaplovič. Nech sa páči, pán poslanec, máte slovo.
Číž, Miroslav, podpredseda NR SR (2015-11-26):
Ďakujem pekne. Faktickú poznámku neregistrujem, preto vyhlasujem všeobecnú rozpravu za skončenú. Ďakujem navrhovateľke aj spravodajcovi a prerušujem rokovanie o tomto bode programu. Ďalším bodom, ešte stihneme, je prvé čítanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 25/2006 o verejnom obstarávaní a o zmene a doplnení niektorých zákonov v znení neskorších predpisov , tlač 1804. Návrh na pridelenie výborom je v rozhodnutí č. 1810. Pán poslanec, máte slovo, ak stihnete. Možno aj spravodajskú správu, ak... Potom prerušíme. Máte slovo.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 128, za 68, zdržalo sa 56, 4 nehlasovali. Uvedený návrh sme schválili. Szőllős, Ján, poslanec NR SR Pán predsedajúci, teraz dajte hlasovať o tom, že prerokovaný vládny návrh zákona prerokujeme v treťom čítaní ihneď.
Danko, Andrej, predseda NR SR (2017-05-18):
Ďakujem pánovi poslancovi. Pán poslanec Eduard Adamčík, nech sa páči.
Matovič, Igor, poslanec NR SR (2014-02-05):
Vážená pani predsedajúca, vážený predkladateľ, kolegyne, kolegovia, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k návrhu poslancov Pavla Zajaca, Jána Hudackého, Jána Figeľa na vydanie zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov, tlač 825, ako spravodajca výboru pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa rokovacieho poriadku a podľa legislatívnych pravidiel ho zaradil na rokovanie 29., t. j. dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli, a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) zákona o rokovacom poriadku uvedený návrh zákona Národná rada prerokovala v druhom čítaní; a po druhé v súlade s rozhodnutím predsedu Národnej rady č. 832 z 13. januára 2014 a podľa § 71 zákona o rokovacom poriadku návrh zákona prerokovali výbory: pre financie, rozpočet, ústavnoprávny, pre sociálne veci a pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, prosím, otvorte rozpravu k uvedenému návrhu zákona.
Laurenčík, Milan, podpredseda NR SR (2021-02-05):
Pán poslanec, reagujte na predrečníka!
Šedivcová, Viera, poslankyňa NR SR (2014-10-16):
Pani predsedajúca, dajte, prosím, hlasovať o návrhu zákona ako celku... (Prerušenie vystúpenia predsedajúcou.)
Glváč, Martin, podpredseda NR SR (2019-06-28):
Ďakujem. Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Natálii Grausovej. Nech sa páči.
Laššáková, Jana, podpredsedníčka NR SR (2015-09-25):
Ďakujem pekne. Ešte predtým, pán minister, podá spravodajskú informáciu pán spravodajca. Nech sa páči, takže mu dávam slovo, spravodajcovi, ktorého určil navrhnutý gestorský výbor pre obranu a bezpečnosť, poslancovi Milanovi Gécimu. Nech sa páči.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 140 prítomných, 49 za, 91 sa zdržalo. Konštatujem, že sme navrhované uznesenie neschválili. Ďalej budeme hlasovať o návrhu uznesenia k Výročnej správe o činnosti Ústavu pamäti národa za rok 2023. Máme to uvedené ako tlač 307. Prosím poverenú členku výboru pre ľudské práva a národnostné menšiny poslankyňu Zdenku Mačicovú, aby hlasovanie uvádzala. (Hlasovanie o návrhu uznesenia k Výročnej správe o činnosti Ústavu pamäti národa za rok 2023 , tlač 307.)
M. Číž, podpredseda NR SR: (2006-09-05):
Otváram teda všeobecnú rozpravu. Informujem, že som do rozpravy nedostal žiadnu písomnú prihlášku. Pýtam sa, chce sa niekto prihlásiť do rozpravy ústne? Nie je to tak, teda uzatváram možnosť podania ústnych prihlášok do rozpravy a zároveň vyhlasujem všeobecnú rozpravu za skončenú. Navrhovateľka sa nevyjadruje. Pán spravodajca sa pravdepodobne tiež nevyjadruje. Ďakujem pekne. Vážené kolegyne, kolegovia, prerušujem rokovanie o tomto bode programu. Ďalej pristúpime k prvému čítaniu o návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 16/2004 Z. z. o Slovenskej televízii . Tento návrh zákona ste dostali ako tlač 48 a návrh na pridelenie na prerokovanie vo výboroch ako rozhodnutie č. 52. Nech sa páči, pán poslanec.
Mezenská, Helena, poslankyňa NR SR (2013-10-24):
To, čo sa tu prerokováva, je naozaj veľmi citlivá téma, ale nedá mi nezareagovať na to, čo tu často rezonuje a čoho ste sa dotkli aj vy, pán poslanec Novotný, a to je to odvolávanie sa na výkon a výstupy Úradu pre dohľad nad zdravotnou starostlivosťou. Po tom, ako som tu jeden a pol roka a mám možnosť vidieť, ako funguje tento parlament a aj z predošlej praxe ako fungujú rôzne dozorné, inšpekčné a regulačné orgány, mne toto odvolávanie v mojich ušiach neznie veľkou nádejou. Obzvlášť v situácii, keď sama som svedkom toho, ako politicky betónujete svoju moc v takýchto dozorných a vyšetrovacích orgánoch. Ak by som sa mala na to spoliehať, tak možno ten výsledok dopadne tak ako v prípade vyšetrovania Gorily, kde ministerstvo vnútra dnes vôbec spochybňuje, že nejaká Gorila existuje. Na výkon vašej politickej kontroly ja sa naozaj spoliehať nemôžem. Takže skúste v ďalšej argumentácii abstrahovať od tohto argumentu.
Grendel, Gábor, podpredseda NR SR (2020-09-24):
Ďakujem pekne. Prerušujem rokovanie o tomto bode programu. Pokračovať budeme v prerušenej rozprave o návrhu na vyslanie príslušníkov ozbrojených síl do vojenských výcvikových misií Európskej únie v Malijskej republike a v Stredoafrickej republike, tlač 236. (Pokračovanie rokovania o návrhu na vyslanie príslušníkov ozbrojených síl Slovenskej republiky do vojenských výcvikových misií Európskej únie v Malijskej republike a v Stredoafrickej republike , tlač 236.) Prosím pána ministra obrany Jaroslava Naďa, aby zaujal miesto určené pre navrhovateľov, a predsedu výboru pre obranu a bezpečnosť pána poslanca Juraja Krúpu, aby zaujal miesto určené pre spravodajcov. Ďalším v poradí z ústne prihlásených rečníkov do rozpravy je poslanec Marian Kotleba, ktorého nevidím v sále, a po ňom by mal vystúpiť pán poslanec Suja, tiež sa nenachádza v sále, strácajú teda obidvaja poradie. A keďže ďalší prihlásení nie sú, tak to poradie strácajú definitívne. Vyhlasujem rozpravu týmto za skončenú. Chce zaujať stanovisko pán navrhovateľ? Nie. Pán spoločný spravodajca? Nie. Prerušujem rokovanie o tomto bode programu. Nasledovať bude druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa dopĺňa zákon č. 91/2016 o trestnej zodpovednosti právnických osôb a o zmene a doplnení niektorých zákonov v znení neskorších predpisov. Návrh zákona má parlamentnú tlač 155, spoločná správa výborov má tlač 155a. Dávam slovo poslankyni Anne Zemanovej, aby návrh zákona odôvodnila. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa dopĺňa zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov , tlač 155.)
Pellegrini, Peter, podpredseda NR SR (2020-09-24):
Vyhlasujem rozpravu za skončenú. Pýtam sa pani navrhovateľky, či chce zaujať stanovisko v záverečnom slove. Nech sa páči.
Sulík, Richard, predseda NR SR (2011-05-18):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 18. schôdze Národnej rady prvým čítaním o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých predpisov. Vládny návrh zákona je uverejnený ako tlač 343. Návrh na jeho pridelenie na prerokovanie výborom je v rozhodnutí č. 336. Poprosím podpredsedu vlády a ministra financií Ivana Mikloša, aby vládny návrh zákona uviedol. Pán Mikloš sa nachádza?... Prerušujem schôdzu na dve minúty. (Prerušenie rokovania pre neprítomnosť podpredsedu vlády a ministra financií v rokovacej sále.) Prosím podpredsedu vlády a ministra financií, aby uviedol vládny návrh zákona, ktorým sa mení a dopĺňa zákon č. 652/2004 Z. z. Nech sa páči, máte slovo. Poprosím pána poslanca Tótha zaujať miesto pre spravodajcu. (Rokovanie o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 343.)
Ondruš, Branislav, poslanec NR SR (2012-02-29):
Ďakujem pekne, pán predseda. Pán kolega, ja ťa chcem podporiť v tom tvojom vystúpení aj na základe praktických skúseností. Som poslancom za okres, do ktorého patrí vojenský obvod, a musím povedať, že skutočne aj rozhovory so starostami, do ktorých katastrálneho územia vojenský obvod na Záhorí patrí, majú veľmi negatívne skúsenosti a svojim spôsobom bijú na poplach pred tým, aby bol prijatý takýto zákon, pretože, bohužiaľ, máme aj konkrétne skúsenosti, kedy takýto vstup do vojenského priestoru, vojenského obvodu spôsobil nejaké ujmy na zdraví a podobne aj ľuďom, ktorí sa v tých lesoch pohybujú ako domáci a veľmi dobre poznajú to prostredie, veľmi dobre si za tie roky zvykli na to, že ide o vojenský priestor, v ktorom treba zachovávať isté pravidlá. A práve títo starostovia ma viacerí upozorňovali na to, že... (Ruch v sále. Prerušenie vystúpenia predsedajúcim.)
Zajac, Pavol, poslanec NR SR (2012-05-16):
Ďakujem ti pekne, Jozef, za tvoje vystúpenie. Chcem len, si dôkazom toho, že aj v tvojom požehnanom veku patrí ti miesto v tomto parlamente. Na margo toho včerajšieho môjho vystúpenia, keď štátostrana nominuje, do štátnej a verejnej správy nominuje ľudí v dôchodkovom veku. Teba do tohto parlamentu dostali občania aj prekrúžkovaním. Chcem zvýrazniť, občania požadujú viacej volebných obvodov. Pán Sulík, treba ísť mimo Bratislavu, ľudia to chcú, nechcem tu nijakú roztržku vyvolávať a takisto chcem podotknúť a zvýrazniť tvoje vystúpenie a podporu systému jeden mandát stačí. Naozaj tu nejde len o plat. Naozaj sa dá robiť takáto zodpovedná robota iba jedna, viac týchto prác sa nedá stihnúť zodpovedne. Ešte jednu vec si spomenul, ktorú aj ja som na klube spomínal, a to je pri znížení počtu poslancov v takom pomerne výraznom, o jednu tretinu, môže v budúcnosti dochádzať k rozdielu medzi vládou, vládnou koalíciou a opozíciou oveľa tesnejšie. To znamená, môže stáť v budúcnosti vláda na jednom, dvoch poslancoch a môže to vyvolávať aj politickú krízu a prípadné parlamentné, predčasné parlamentné voľby, ako sme toho síce aj pri 150 poslancoch boli svedkami, nám nepomôžu v nejakej ročnej úspore na poslancoch, lebo jedny parlamentné voľby, viete dobre, že nás stoja 200, 250 miliónov. Ďakujem za pozornosť.
Danko, Andrej, podpredseda NR SR (2024-02-28):
Pán poslanec Lackovič.
Matovič, Igor, poslanec NR SR (2013-06-25):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď. (Reakcia z pléna: „To nie je vládny návrh zákon.“)
J. Zvonár, poslanec: (2008-11-06):
Nepáčilo sa mi ani to, že pán poslanec Kubovič využil priestor v tejto Národnej rade, aby zaútočil na svojich oponentov, na nezávislý klub poslancov, ktorí sú vlastne ich poslanci, ktorých vylúčili za to, že mali vlastný názor. Akýkoľvek náznak neposlušnosti sa v SDKÚ musí výrazne trestať. Pán poslanec Frešo tuná hovoril niečo o kontrole. To je neznalosť pomerov v samospráve a chcel by som mu pripomenúť, že mimo poslancov existuje v meste, obciach, mestských častiach aj útvar hlavného kontrolóra a právo kontroly má aj Najvyšší kontrolný úrad. Napriek tomu si myslím, že táto diskusia mala svoj veľký význam. Považujem zákon za dobrý, pretože vyrieši pomery v samospráve mesta, vo fungovaní samosprávy, spriehľadní tok peňazí v meste a ja osobne vždy budem zastávať, aby mesto malo viacej peňazí, aby svoj rozpočet mohlo kryť zo zdrojov, ktoré sú iné ako tie, ktoré sa získajú rozpredajom mestského majetku. Ďakujem vám.
Mizík, Stanislav, poslanec NR SR (2021-10-06):
Ďakujem za slovo. Pán Stančík, ale áno, pride veru ohrozujú a mravne pohoršujú normálnych ľudí. Je nepríjemné, pre väčšinu ľudí je nepríjemné pozerať sa na ne a na tých exotov. Na čo sú? Však je to len exhibícia exhibicionistov, dokonca aj pozvážaných z celej Európy. Vidno, že sa vám páči tento uletený Valáškov návrh, však ste to aj deklarovali. A pápeža by nemal človek ako vy brať vôbec do úst. Keď som sa dopočul, že ste sa fotili pred oltárom, no toto, toto. A môj dojem je taký, že aj vy budete taký zradca ako Valášek vo vlastnej strane, lebo názormi už ste. Ďakujem za slovo.
Žitnanská, Jana, poslankyňa NR SR (2014-06-05):
Ďakujem pekne, pán predseda. Prosím, dajte hlasovať o tom, že tento návrh prerokujeme v druhom čítaní.
Bugár, Béla, podpredseda NR SR (2017-09-13):
Pán poslanec Heger, Pčolinský a Dostál s faktickými. Nech sa páči, pán poslanec Heger.
Laurenčík, Milan, podpredseda NR SR (2021-07-02):
Pán poslanec Martin Beluský má faktickú poznámku.
Andreánsky, Ladislav, poslanec NR SR (2019-10-22):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Gestorský výbor odporúča hlasovať spoločne o bodoch 1 až 11 a 13 až 36 s odporúčaním schváliť.
M. Číž, podpredseda NR SR: (2009-02-06):
Teraz nasleduje prvé čítanie o návrhu poslanca Národnej rady Slovenskej republiky Petra Miššíka na vydanie zákona, ktorým sa dopĺňa zákon č. 513/1991 Zb. Obchodný zákonník v znení neskorších predpisov . Návrh zákona má číslo tlače 904. Návrh na pridelenie výborom je v rozhodnutí predsedu číslo 914. Návrh zákona logicky opätovne prednesie pán poslanec Miššík, má slovo.
Pčolinský, Peter, podpredseda NR SR (2022-11-10):
Vyhlasujem rozpravu za skončenú. Chce zaujať stanovisko navrhovateľ? Nech sa páči, pán minister.
Přidal, Alojz, poslanec NR SR (2013-05-31):
Vážený pán predseda, páni kolegovia, v rozprave vystúpilo päť poslancov, jeden úplne mimo, štyria k veci, žiaden z nich nepredniesol (smiech v sále a potlesk) návrh na dopracovanie alebo nepokračovanie, preto prosím, pán predseda, dajte hlasovať o tom, že Národná rada Slovenskej republiky (reakcia predsedajúceho: „Páni poslanci, poprosím vás...“) sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. (Ruch v sále.)
Kondrót, Maroš, poslanec NR SR (2013-12-17):
Vážený pán predseda, v rozprave vystúpil jeden pán poslanec, ktorý nepodal žiadny pozmeňujúci návrh. Dajte preto, prosím, hlasovať o uznesení Národnej rady Slovenskej republiky, ktoré tvorí prílohu správy.
Pellegrini, Peter, predseda NR SR (2015-04-24):
S reakciou na vaše vystúpenie... Končím možnosť prihlásiť sa s faktickými poznámkami. Poprosím ukázať posledného. Veď pozrieme asi, možnože to je na tabuli, len ukážu mi. Pán Vašečka, ešte pán poslanec Baláž, teda stlačte, pán poslanec, si, čiže pán poslanec Baláž bol posledný prihlásený po pánovi poslancovi Vašečkovi. Pán poslanec Martvoň, nech sa páči.
Žiga, Peter, podpredseda NR SR (2024-04-24):
Hlasujeme o bode 2 pozmeňujúceho návrhu. (Hlasovanie.) 143 prítomných, 65 za, 74 proti, 3 sa zdržali, 1 nehlasoval. Návrh sme neschválili.
S. Janiš, poslanec: (2004-09-22):
Predseda Národnej rady túto správu pridelil na prerokovanie v dvoch výboroch, vo výbore pre financie, rozpočet a menu a v našom výbore, výbore pre hospodárstvo, privatizáciu a podnikanie. My sme aj gestorský výbor. Výbor pre financie, rozpočet a menu odporučil Národnej rade správu vziať na vedomie a také isté odporúčanie prijal aj výbor pre hospodárstvo, privatizáciu a podnikanie a také isté odporučenie prijal aj gestorský výbor, ktorý odporúča Národnej rade správu vziať na vedomie a prijať uznesenie, ktoré je prílohou tejto spoločnej správy. Ďakujem, pán predseda, skončil som.
T. Cabaj, podpredseda NR SR: (2009-12-04):
Tí, čo majú záujem, budeme ďalej pokračovať v rokovaní prvým čítaním o návrhu poslanca Národnej rady Slovenskej republiky Františka Mikloška na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Návrh zákona má parlamentnú tlač 1330, návrh na jeho pridelenie je v rozhodnutí predsedu 1345. Nech sa páči, pán poslanec, máte slovo, aby ste svoj návrh mohli uviesť.
Danko, Andrej, poslanec NR SR (2024-04-19):
Pani poslankyňa Jurík.
Grendel, Gábor, podpredseda NR SR (2022-10-05):
Dávam slovo spoločnému spravodajcovi z výboru pre hospodárske záležitosti pánovi poslancovi Petrovi Libovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
M. Kotian, poslanec: (2009-04-15):
Pán predseda, najskôr je však potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy.
Poliačik, Martin, poslanec NR SR (2014-11-09):
Môj návrh je, aby ste pri každom porušení rokovacieho poriadku na to jednoducho konzistentne upozorňovali. Nestačí raz povedať a tváriť sa, že sa to stalo, a pri ostatných nepustiť ľudí k slovu. Ďakujem veľmi pekne.
V. Palko, poslanec: (2002-04-10):
Uznesenie Národnej rady č. 1824 z 19. decembra 2001 rozhodlo vrátiť návrh skupiny poslancov na vydanie tohto zákona na opätovné prerokovanie navrhovateľom na dopracovanie. Navrhovatelia 22. februára 2002 predložili dopracovaný návrh skupiny poslancov Národnej rady Slovenskej republiky na vydanie zákona... (Ruch v sále.) M. Andel, podpredseda NR SR: Pán kolega Cuper, prosím, trošku menej hlasnejšie. Ďakujem.
Mojš, Milan, poslanec NR SR (2014-06-27):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, Ústavnoprávnemu výboru Národnej rady a Výboru Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 4. septembra 2014 a gestorský výbor do 8. septembra 2014. Prosím, dajte hlasovať.
Škopová, Anežka, poslankyňa NR SR (2023-11-28):
Ďakujem za slovo. Ja ti, Roman, tiež chcem poďakovať za tvoj príspevok a chcem len dodať, že sedíme tu dnes, pretože konanie pána ministra Eštoka považujem za veľmi znepokojivé a vzbudzuje u mňa obavy o právny štát. Viete, v Rusku sem-tam vypadne z okna nejaký oligarcha či novinár. Všetci dobre vedia, kto vydal pokyn na takéto činy. A presne o to ide. Nejde len o odstránenie nepohodlných ľudí, ide o to vyvolať strach v ľuďoch, ktorí by mohli byť ohrozením pre vládnu moc. Ide o to ukázať, aký osud čaká nepohodlných ľudí. Vám ide presne o to isté, pán minister, arogantný spôsob odstraňovania policajných vyšetrovateľov z funkcie má byť exemplárnym príkladom pre všetkých budúcich vyšetrovateľov, ktorí by chceli vyšetrovať zločiny. Ďakujem. (Potlesk.)
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 137, za 74, proti 47, zdržalo sa 16. Konštatujem, že Národná rada sa uzniesla, že tento návrh zákona prerokuje v druhom čítaní.
Takáč, Richard, poslanec NR SR (2021-09-17):
Ďakujem veľmi pekne za slovo, pán predsedajúci. Vážené panie poslankyne, poslanci, dovoľte mi v krátkosti na začiatok, na úvod predložiť tento poslanecký návrh, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Už dlho, by som povedal, taká je komunikovaná téma, hlavným, hlavným, tou novelizáciou tohto zákona je hlavne v prvom článku v § 15 ods. 3 na konci druhej vety bodka sa nahrádza, nahrádzame „bočný odstup vozidla od predchádzaného cyklistu musí byť najmenej 1,5 metra pri predchádzaní na cestách mimo zastavaného územia obce a najmenej 1 meter pri predchádzaní na cestách v zastavanom území obce“. Je tam ešte novelizácia aj § 137 ods. 2 písm. u). Pán predsedajúci, to je v úvode a hlásim sa potom do rozpravy hneď ako prvý.
Jurinová, Erika, podpredsedníčka NR SR (2015-05-26):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor, pre verejnú správu a regionálny rozvoj, poslancovi Martinovi Chrenovi. Nech sa páči.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 47 za, 68 proti, 23 sa zdržalo. Návrh sme neschválili.
Danko, Andrej, podpredseda NR SR (2024-01-24):
Poslanec Hargaš.
Laššáková, Jana, podpredsedníčka NR SR (2013-03-14):
Ďakujem pekne, pán minister. V poradí šiestu otázku položil pán poslanec Ivan Štefanec tiež ministrovi práce, sociálnych vecí a rodiny Slovenskej republiky Jánovi Richterovi a otázka znie: „Pán minister, vaším Zákonníkom práce ste už výrazne prispeli k rastu nezamestnanosti na Slovensku, prečo chcete tento stav ešte ďalej zhoršovať zákonom o kolektívnom vyjednávaní, ktorý škodí najmä malým podnikateľom?" Pán minister, poprosím vás o odpoveď, ako aj o oznámenie ukončenia odpovede.
Šeliga, Juraj, podpredseda NR SR (2020-09-18):
Pán poslanec Blcháč.
J. Burian, poslanec: (2008-12-03):
Navrhujem to znenie B. Rozpočet Sociálnej poisťovne na rok 2009 s tým, že predpokladané príjmy a výdavky sú rozpočtované takto. Zdroje (príjmy vo výške 6 295 008-tisíc eur, čo je v prepočte  v slovenských korunách 189 643 411-tisíc Sk, výdavky vo výške 5 553 970-tisíc eur, čo je v slovenských korunách 167 318 900-tisíc Sk, v tom základný fond nemocenského poistenia 262 992-tisíc eur, v slovenských korunách 7 922 898-tisíc Sk. Po b základný fond starobného poistenia 4 229 005-tisíc eur, čo je 127 402 990-tisíc Sk, po c základný fond invalidného poistenia 744 418-tisíc eur, čo je 22 426 341-tisíc Sk, po d základný fond úrazového poistenia 44 850-tisíc eur, čo je v prepočte slovenských korún 1 351 163-tisíc Sk, po e základný fond garančného poistenia 27 143-tisíc eur, čo je v slovenských korunách 817 710-tisíc Sk, po f základný fond poistenia v nezamestnanosti 63 880-tisíc eur, čo je v slovenských korunách 1 924 446-tisíc Sk, po g správny fond 181 682-tisíc eur, čo je v slovenských korunách 5 473  352-tisíc Sk, respektíve suma zodpovedajúca tvorbe podľa §  168  ods. 2 zákona č. 461/2003 Z. z. v aktuálnom znení zvýšená o predchádzajúci nevyčerpaný zostatok z predchádzajúceho roka. Svoje odôvodnenie, aj keď je teda obsiahle v tomto pozmeňujúcom návrhu, chcem povedať, že nebudem hovoriť teda tak obsiahlo. V zjednodušenej podobe je to len zmena, ktorá vznikla tým, že rozpočet Sociálnej poisťovne vychádzal z prognóz, ktoré sa realizovali v mesiaci september 2008 a najaktuálnejšia prognóza, ktorá bola z 31. októbra 2008, hovorila o vplyve finančnej krízy a v dôsledku čoho sa znižuje rast priemernej mesačnej mzdy a nižšia zamestnanosť. Tým pádom sa znižujú aj príjmy Sociálnej poisťovne adekvátne tak, ako som to prezentoval zmenou v časti B rozpočtu Sociálnej poisťovne na rok 2009. Ďakujem za pozornosť.
Dostál, Ondrej, poslanec NR SR (2021-12-14):
Pán predsedajúci, musím trvať na mojom procedurálnom návrhu. Predmetné ustanovenie zákona o rokovacom poriadku hovorí o nefunkčnosti elektronického, technického zariadenia, nie o nefunkčnosti karty. Ja mám funkčnú kartu a keď som uvádzal hlasovanie, tak nefungovalo zariadenie, v ktorom som mal hlasovať, preto som musel hlasovať na mieste pre navrhovateľa alebo spravodajcu. Zariadenie nefungovalo a karta moja je funkčná. Čiže argument, že pán Ledecký má funkčnú kartu, je nesprávny. Tam sa hovorí o technickom zariadení. A je to námietka, o ktorej sa malo dať hlasovať. (Ruch v sále.)
V. Veteška, podpredseda NR SR: (2007-10-16):
Vyhlasujem rozpravu za skončenú. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o pomoci poskytovanej z fondov Európskeho spoločenstva (tlač 428). Návrh na prerokovanie výborom je č. 441. Prosím podpredsedu vlády Dušana Čaploviča, aby vládny návrh zákona uviedol. Nech sa páči, pán podpredseda.
Kazda, Radovan, poslanec NR SR (2020-11-03):
Ďakujem. Vážený pán predsedajúci, predkladám spoločnú správu správa výborov Národnej rady Slovenskej republiky o výsledku prerokovania vládneho návrhu zákona o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach (tlač 200a) v druhom čítaní. Národná rada uznesením č. 257 zo 16. septembra 2020 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol predmetný návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor uznesením 107 z 13. októbra, výbor pre financie a rozpočet uznesením 76 z 15. októbra a výbor pre hospodárske záležitosti uznesením 68 z 20. októbra. Z uznesení výborov Národnej rady uvedených pod bodom III tejto správy vyplývajú tri pozmeňujúce a doplňujúce návrhy. Gestorský výbor odporúča hlasovať o všetkých troch bodoch spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade uvedený návrh zákona schváliť v znení pozmeňujúcich a doplňujúcich návrhov, ktoré sú uvedené v spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená gestorským výborom 20. októbra uznesením 76. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady. Pán predsedajúci, otvorte, prosím, rozpravu.
Grendel, Gábor, podpredseda NR SR (2021-06-30):
S reakciou na faktickú ešte pani poslankyňa Andrejuvová.
Podmanický, Ján, poslanec NR SR (2011-09-07):
Ďakujem pekne za slovo, vážený pán podpredseda. Ja sa najskôr chcem spýtať, či je doručené do Kancelárie Národnej rady uznesenie vlády o tom, že poveruje predkladaním tohto návrhu zákona pána ministra obrany. (Prerušenie vystúpenia predsedajúcim.)
Laššáková, Jana, podpredsedníčka NR SR (2012-05-10):
Pán poslanec Huba, nech sa páči.
Poliačik, Martin, poslanec NR SR (2015-06-23):
Ďakujem, pani predsedajúca. Pán premiér, v prvom rade oceňujem, že ste konečne odsúdili násilie a extrémizmus, lebo tá prvá reakcia, bohužiaľ, znela, ako keby extrémizmus a násilie boli v poriadku, len pri tom netreba nič rozbíjať. Som veľmi rád, že ste aj z pozície čela exekutívy v tomto štáte povedali, že to je neprijateľné, a dúfam, že v tejto rétorike aj spolu s Národnou radou, ktorá to má uvedené vo svojom uznesení, budeme všetci spolu pokračovať. To je prvá vec. Druhá vec. Som presvedčený o tom, že ak máme zasahovať do základných politických práv, medzi ktorými je aj právo združovať sa, tak najprv musíme mať analýzu toho, či v plnej miere a stopercentne využívame súčasné zákonné možnosti. V prípade, že je to tak a že vieme v tom dave rozoznať, kto podnecuje násilie, rasovú neznášanlivosť alebo inú neznášanlivosť, a stále nám to nestačí, potom zase sa treba najprv zamyslieť na tom, či nesprísnime tie samotné čiastkové zákony a až potom ako posledné možné riešenie je zvažovanie zásahu do základného práva. Posledná vec. Aké sú teda naše konkrétne návrhy na riešenie tu v Európe? Lebo vy ste hovorili, čo treba spraviť na druhej strane, ale my tu teraz už máme 40-, 80-, možno 100-tisíc ľudí, ktorým treba, tým Grékom a Talianom, nejako pomôcť. A ak nemáme byť tlačení do kvót, tak potom koľko našich ľudí tam pôjde pomôcť priamo do toho azylového procesu? Koľko peňazí do toho dáme? Akým spôsobom pomôžeme tomu, aby sme ten buffer, ten problémový buffer ľudí, ktorý teraz máme, vyriešili a dostali sa do nejakého štandardného procesu? Ďakujem za odpoveď, ak budete mať čas.
Grendel, Gábor, podpredseda NR SR (2021-04-30):
Pán poslanec Marek Kotleba s faktickou poznámkou.
Šimečka, Michal, podpredseda NR SR (2024-01-11):
Ďakujem veľmi pekne. Pani poslankyňa Mesterová.
Kollár, Boris, predseda NR SR (2020-05-19):
Ďakujem pani poslankyni Zemanovej. S ďalšou faktickou poznámkou vystúpi pán poslanec Cmorej. Alebo s reakciou.
Sulanová, Magdaléna, poslankyňa NR SR (2021-11-30):
Vážené panie poslankyne, no, neviem, či tá dáma vpredu, vzadu vlastne je, a, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajkyňu k návrhu poslancov Národnej rady Slovenskej republiky Mariana Kotlebu, Martina Beluského a Rastislava Schlosára na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách, tzv. cestný zákon, v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. 1. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. 2. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. 3. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. 4. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 28. januára 2022 a v gestorskom výbore do 31. januára 2022. Pán predsedajúci, otvorte, prosím, všeobecnú rozpravu.
P. Hrušovský, podpredseda NR SR: (2002-06-27):
Páni poslanci, prerušujem rokovanie o tomto bode programu. Budeme pokračovať ďalším bodom, ktorým je vládny návrh zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších zákonov (tlač 1514). Prosím, aby z poverenia vlády Slovenskej republiky predmetný návrh uviedol a odôvodnil pán podpredseda Pál Csáky. Pán podpredseda, máte slovo.
I. Šimko, minister vnútra SR: (2002-04-11):
J. Migaš, predseda NR SR: Pán minister, ďalšia otázka je taká istá. Mám ju prečítať? No dobre. Ďalšiu otázku položil pán poslanec Engliš ministrovi vnútra. Otázka znie: „Ako vysvetlíte zásah „kukláčov“ voči funkcionárom HZDS?“ Odpovedá znova minister vnútra.